kardosdrur/scandi-wiki huggingface dataset:
Klassifikationsalgoritme

En klassifikationsalgoritme er en algoritme, der benyttes til at klassificere en dataprøve til en klasse i blandt et givent antal klasser.

Eksempler på klassifikationsalgoritmer 
 Multilayer perceptron
 Naiv Bayes klassifikator
 k-nærmeste naboer
Chikane (samfund)

Chikane også kaldet mobning og psykisk vold, defineres som regelmæssig ondskabsfuldt drilleri og forfølgelse af personer og andre, med det formål at diskriminere, ydmyge, svække eller true den chikanerede part.

Chikanering kan eksempelvis give sig udtryk i sex-, politisk-, religiøs-, etnisk-chikane samt provokerende kørsel i trafikken.

Se også 
Chikane (trafik)

Eksterne henvisninger og kilder 
 Det Europæiske Arbejdsmiljøagentur: Chikane
 Socialpædagogerne: Definition af chikane

Samfund
Mobning
Chikane

Chikane har flere betydninger:
 Chikane (samfund) – defineres som regelmæssig ondskabsfuldt drilleri og forfølgelse af personer og andre
 Chikane (trafik) – trafikforanstaltninger for nedsættelse af fart
 Chicane – kunstnernavn for Nicholas Bracegirdle
Chikane (trafik)

En chikane er en hastighedsnedsættende forhindring på gader og veje, med det formål at nedsætte især billisters og motorcyklisters fart i  områder hvor der blandt andet færdes bløde trafikanter, eksempelvis skolebørn, fodgængere og  cyklister.

Chikanerne kan bestå af vejbump og/ eller forhindringer i højre og venstre side af et vejstykke, som tvinger den kørende til at nedsætte farten.

En anden form for chikane i trafikken er mindre hensynsfuld kørsel af trafikanterne.

Se også
Chikane (samfund)

Transportinfrastruktur
Områdesikring
K-nærmeste naboer

K-nærmeste-naboer (KNN) er en klassifikationsalgoritme baseret på tanken om, at to dataprøvers numeriske værdier vil være tæt på hinanden, hvis de er fra samme klasse.
K'et i navnet hentyder til det antal naboer, man tager med i klassificeringen. Kigger man eksempelvis på de nærmeste 3 naboer, er det en 3-nærmeste-naboer klassifikator.

Algoritme 
 Til klassificering af en dataprøve beregnes for hver dataprøve i datasættet den euklidiske (Eller andre former) distance. For de k dataprøver, hvor distancen er lavest, vælges den klasse, hvor der er flest forekomster i de nærmeste dataprøver.

Valg af k 
Ved valg af et lavt k vil klassifikatoren være følsom overfor støj, hvilket især kan ses i meget støjfulde datasæt.
Vælges et højt k kan det risikeres, at der ofte vil vælges den klasse, som der er flest af i datasættet.

Valget af det optimale kt kan ikke foretages deterministisk. Der findes dog algoritmer til at finde gode løsninger. Eksempelvis findes cross-validation.

Vægtning af data 
For at overkomme problemet med, at KNN er modtagelig overfor støj, kan man vægte distancen, således at de dataprøver der minder mest om den, man ønsker at klassificere, vil vægte mere end de, der minder mindre om den, man klassificerer.
En hyppigt benyttet metode er at vægte distancen som det inverse:
vægt = 1/distance.

Dette ændrer algoritmen til, at man lægger alle vægtene sammen for derefter at tage den, der har højest summeret vægt.

Problemer med KNN 
 KNN er en doven klassifikator. Dette vil sige, at hele datasættet skal gennemgås hver gang, der skal klassificeres, hvor andre algoritmer lærer mønstre.
 Ved mange dimensioner falder kvaliteten af KNN. Antager man, at man har 10 datafeatures, der ligger i intervallet 0-9, vil der være 10 billioner mulige kombinationer af dataene. I sådan et tilfælde kan man overveje en dimensionalitetsreduktion, før man benytter KNN.

Referencer

Eksterne henvisninger 
 Implementering af KNN i C++.
 Implementering i Java.

Klassifikationsalgoritmer
Ādaži

Ādaži (i ældre kilder på ) er en mindre by ved Gaujaflodens venstre bred med  indbyggere, og centrum for Ādažu novads cirka 25 kilometer nord for Rigas centrum, hovedstaden i Letland.

Borgen Neuermühlen er kendt fra skriftlige kilder siden 1204. Hér fandt Slaget ved Neuermühlen sted i 1492, hvor Den Tyske Orden viste sin formåen som beskyttere af Livland overfor biskopperne i Riga. Neuermühlen udgøres i dag af en borgruin.

Ādaži er i dag kendt for fabrikken i byen, der fremstiller franske kartofler.

Litteratur 
 Heinz zur Mühlen: Baltisches historisches Ortslexikon, Tl. 2, Lettland (Südlivland und Kurland), 
 Latvijas Pagastu Enciklopēdeija (2002)

Kildehenvisninger 

Byer i Letland
Lasershow

Et lasershow er en speciel type show der involverer brugen af laserlys med det formål at underholde et publikum. Et lasershow kan bestå af enten stråler og figurer der skyder ud over folk (kendt som beamshows) eller projekteres op på en væg (kendt som screenshows)

Laserlysshow benyttes i dag til koncerter, på diskoteker og klubber. Princippet i laserprojektorerne er at to spejle (en x og en y akse) Kaster laserstrålen rundt i lokalet meget hurtigt. Så hurtigt at det ser ud som om at strålen er flere steder på samme tid. Hastigheden måles i PPS (Points Per Second) Disse laserspejle også kaldet galvoer drives af drivere der er tilsluttet en computerstyring. Den mest populære styringsform er den såkaldte ILDA fra hvilken man med lasersoftware kan tegne og indlæse figurer og billeder og på den måde skabe sit helt eget show med laserprojektoren

Lasershows kan være alt fra 30mw til 50 watt. I de høje styrker en sikkerheden førsteprioritet. Derfor er beregninger af stråledivergens, hastighed og bølgelængde en nødvendig når man vil lave lasershow så uheld undgås. I værste fald kan det give øjenskader på publikum som endnu ikke kan kureres.

Underholdende begivenheder
Ingrīda Circene

Ingrīda Circene (6. december 1956 i Riga i Lettiske SSR) er en lettisk læge og politiker, der repæsenterer det politiske parti Vienotība (tidligere Jaunais laiks). Circene er den nuværende lettiske sundhedsminister, og har været deputeret i flere samlinger af det lettiske parlament Saeima.

Uddannelse og arbejde 
I 1975 afsluttede Circene Rigas 4. mellemskole, og i 1981 dimiterede hun fra Rigas Medicinske Institut. Mens hun studerede ved institutet arbejdede hun også ved Linezers Hospital samt én af Rigas skadestuer. I 1981 begyndte Circene at arbejde i Aizpute som gynækolog. I 1993 udnævntes hun til Aizputes cheflæge, og fem år senere til cheflæge for Liepājas distrikt – med ansvar for klinikker, sygehuses gynækologiske og kirurgiske afdelinger, fødeafdelinger samt børnehospital.

Politisk karriere 
Ingrīda Circene har været valgt til Aizpute Byråd tre gange. I 2002 meldte hun sig ind i det politiske parti Jaunais laiks og blev deputeret i 8. Saeima, hvor hun var formand for komitéen for menneskerettigheder og offentlige anliggender. Siden den 19. marts 2005 er Circene medlem af den lettiske delegation ved Europarådets parlamentariske forsamling. Efter Āris Auders' afgang blev hun udnævnt til lettisk sundhedsminister i Ainars Repšes regering, et embede hun havde fra den 10. april 2003 til den 9. marts 2004. Efter regeringens afgang fortsatte hun som almindelig deputeret.

I 2006 genvalgtes Circene som deputeret til 9. Saeima, og virkede som medlem af komitéen for menneskerettigheder og offentlige anliggender. I 2009 var Circene kandidat til Europa-Parlamentsvalget, men blev ikke indvalgt. I 2010 genvalgtes hun til 10. Saeima, denne gang for det politiske parti Vienotība.

I 2011 stillede Circene op til genvalg til 11. Saeima, men blev lige netop ikke genvalgt. Den 25. oktober 2011 udnævntes hun til at være Letlands sundhedsminister i Valdis Dombrovskis' tredje regering.

Kildehenvisninger

Eksterne henvisninger 

 Biografi hos Latvijas ļaudis (Letlands folk) 
 Letlands regerings hjemmeside  

Personer fra Riga
Læger fra Letland
Politikere fra Letland
Ministre fra Letland
Majblomst (slægt)

Majblomst (Maianthemum) er en slægt med ca. 30 arter, der er udbredt i Himalaya, Østasien, Nordasien, Nordamerika, Mellemamerika og Nordeuropa. Det er flerårige, urteagtige planter med jordstængel og en enkelt, opret og bladbærende stængel. Bladene sidder spredt, og de er ovale og helrandede. Blomsterne er samlet i endestillede aks eller klaser. De enkelte blomster er regelmæssige og 4-tallige med hvide kronblade. Frugterne er røde bær.

 Majblomst (Maianthemum bifolium)
 Kamtjatkamajblomst (Maianthemum kamtschaticum)
 Almindelig skyggeblomst (Maianthemum racemosum)
 Stjerneskyggeblomst (Maianthemum stellatum)

 Maianthemum canadense
 Maianthemum dilatatum
 Maianthemum flexuosum
 Maianthemum fuscum
 Maianthemum japonicum
 Maianthemum oleraceum
 Maianthemum paniculatum
 Maianthemum scilloideum

Musetorn-familien
Dansk Ungdoms Fællesråd

Dansk Ungdoms Fællesråd (DUF) en er paraplyorganisation for cirka 80 børne- og ungdomsorganisationer inden for det frivillige idebestemte eller samfundsengagerende foreningsliv.

DUF blev stiftet under navnet Dansk Ungdoms Samvirke i 1940 af Hal Koch, organisationen skiftede til det nuværende navn i 1945. Fællesrådets nuværende formand er Christine Ravn Lund. Ravn Lund har i mange år været en aktiv del af FDF, siddet i DUF's styrelse siden 2017 og været næstformand mellem 2019 og 2021.

Formål 
I DUFs formålsparagraf står det skrevet, at:

"DUFs formål er at være fællesrepræsentation for dansk landsomfattende demokratisk børne- og ungdomsarbejde og herunder repræsentere de tilsluttende organisationer i forhandlinger med offentlige myndigheder, institutioner og andre organisationer i ind- og udland.

DUF skal gennem sin virksomhed medvirke til at løse ungdommens problemer samt fremme sammenholdet og den indbyrdes forståelse blandt unge og deres organisationer. DUF skal arbejde for at øge unges forståelse for og deltagelse i de demokratiske beslutningsprocesser, stimulere til samfundsengagement samt bidrage til ligestilling mellem individer og grupper i samfundet.

DUF skal ligeledes engagere sig i internationale opgaver, der kan medvirke til at fremme global lighed, fred og afspænding, mellemfolkelig forståelse og samarbejdet mellem unge på tværs af grænserne."

Historie 
DUF blev stiftet den 25. juni 1940, da en lang række enkeltpersoner og ungdomsorganisationer i reaktion mod datidens nazistiske og fascistiske tendenser gik sammen om at danne Dansk Ungdomssamvirke (DU). Målet var at "oplyse, engagere og oplære unge til demokrati", hvorfor man heller ikke anså sig selv som en del modstandsbevægelsen. Teologen Hal Koch blev anmodet om at være Ungdomssamvirkets første formand, hvilket han trods indledende skepsis accepterede på betingelse af, at Ungdomssamvirkets fundament blev at politisere ungdommen. Nedenunder ses en tabel med relevante nedslagspunkter i DUFs historie.

Medlemsorganisationer

Ny-Dansk Ungdomsråd 

Ny-Dansk Ungdomsråd var et rådgivende organ fra 2010 til 2013.
Bag organet stod Dansk Ungdoms Fællesråd og Integrationsministeriet. Ny-Dansk ungdomsråd opnåede støtte fra Satspuljen, men støtten ophørte i 2013, hvorefter Ny-Dansk Ungdomsråd nedlagde sig selv.
Det var Dansk Folkeparti, der fik fjernet støtten, efter at rådet havde inviteret den kontroversielle Muhammed Tahir-ul-Qadri fra Pakistan til at tale ved en konference.
Han havde haft en rolle i indførelsen af Pakistans strenge blasfemilov.

Rådet bestod af 14 medlemmer og fem suppleanter.
Som formand for rådet blev i 2010 valgt den 21-årige studerende Samira Nawa Amini, mens 28-årige Ali Sufi blev valgt som næstformand. I 2012 valgtes nyt formandskab. Som formand valgtes 23-årige Natasha Al-Hariri fra Hellerup, mens 22-årige Hasan Sahin fra Vollsmose og 23-årige Christian Mathias Kriznjak fra Frederiksberg blev næstformænd.
Christina Krzyrosiak Hansen blev valgt til rådet i marts 2013, kort før nedlæggelsen i april 2013.

Formænd gennem tiden

Kilder

Eksterne henvisninger 
 Dansk Ungdoms Fællesråds hjemmeside

Ungdomsorganisationer
Majblomst (art)

 
Majblomst (Maianthemum bifolium), også kaldet lidenkonval, er en 10-15 cm høj, spinkel urt, som kun bærer en enkelt stængel og en lille klase af hvide blomster. Den anses for at være karakterart for plantesamfund på sur morrbund.

Beskrivelse 
Majblomst er en flerårig, urteagtig plante med en opret vækst. Planten danner ofte kolonier, som dækker bunden løseligt. Den enlige stængel er rund i tværsnit og hårløs. Den bærer to spredt stillede blade, som er hjerteformede og helrandede. Oversiden er græsgrøn med tydeligt nedsænkede, bueformede bladribber, mens undersiden er en smule lysere. Blomstringen foregår i maj-juni, hvor man finder 20-30 blomster samlet i et endestillet aks. De enkelte blomster er regelmæssige og 4-tallige med hvide blosterblade. Frugterne er røde bær.

Rodsystemet består af en krybende jordstængel med mange, fine trævlerødder.

Højde x bredde og årlig tilvækst: 0,15 x 0,10 m (15 x 10 cm/år).

Hjemsted 

Majblomst hører hjemme i Sibirien, det russiske fjernøsten, Kina, Korea, Japan og Nordeuropa samt bjergegnene i Mellem- og Sydeuropa. Den foretrækker overalt skyggede og fugtige voksesteder med en næringsfattig og sur jordbund.

På Vysokaya-bjerget i det centrale Sikhote-Alin, nær kysten af det Japanske Hav overfor Hokkaido, Japan findes blandingsskove hvor arten vokser sammen med bl.a. Abies nephrolepis (en art af ædelgran), Acer ukurunduense (en art af løn), skovstjerne, Alnus fruticosa (en art af el), Bergenia pacifica (en art af kæmpestenbræk), Betula lanata (en art af birk), bredbladet mangeløv, dunet egebregne, finsk rose, gul klokkebusk, kanadisk hønsebær, krybefyr, Picea ajanensis (en art af gran), Rhododendron aureum (en art af rododendron), Ribes triste (en art af ribs), skovsyre, Sorbus amurensis (en art af Røn), trebladet gyldentråd og tyttebær

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Surbundsplanter
Skovbundsplanter
Jeļena Rubļevska

Jeļena Rubļevska (23. marts 1976 i Riga i Lettiske SSR) er en lettisk moderne femkæmper.

Rubļevska har deltaget ved tre Olympiske lege. Under Sommer-OL i 2000 i Sydney opnåede hun en ottendeplads med 5.051 point, under Sommer-OL i 2004 i Athen opnåede hun en sølvmedalje med 5.380 point og under Sommer-OL i 2008 i Peking opnåede hun en 23. plads med 5.268 point.

Rubļevska har også deltaget ved VM i femkamp, hvor hun i 2000 og 2005 opnåede at vinde bronzemedaljer, ligesom hun har opnået andenpladsen ved VM-cup i femkamp i både 2004 og 2007. Under VM i militær femkamp i 2011 opnåede hun en guldmedalje sammen med Sandis Šika i mixed stafet. Med en sjetteplads ved europamesterskaberne i 2011 kvalificerede hun sig til deltagelse ved Sommer-OL i 2012 i London.

Se også 
 Letlands deltagelse i Olympiske lege

Kildehenvisninger

Eksterne henvisninger 

 Profil hos pentathlon.org 

Personer fra Riga
Moderne femkæmpere fra Letland
Olympiske sølvmedaljevindere fra Letland
Medaljevindere ved sommer-OL 2004
Aspergil

Aspergil er en vievandskost, der bruges til at stænke vievand med (lat: aspergere; bestænke, væde). Kirkegængere i den katolske kirke bestænkes med velsignet vand af præsten og/eller af hans hjælpere som tegn på renselse. Andet og andre kan også bestænkes. At blive stænket med vievand er en gammel kristen skik tilbage fra det 8. århundrede, men allerede kendt i det 2. århundrede med baggrund i jødiske renselsesritualer. Aspergilen kan være en lille kost eller et ris.

Eksterne henvisninger 

Religion
Dar-es-Salaam (region)

Dar-es-Salaam er en af Tanzanias 26 administrative regioner. Regionshovedstaden er byen Dar-es-Salaam. Regionen er den mest velstående i Tanzania, og også den tættest befolkede. Regionen har en befolkning på 2.487.288 ifølge den nationale folketælling i 2002. Regionen har også næsthøjeste befolkningsvækst, efter Kigoma-regionen, med 4,3 %. Hele 93,9 % af regionens befolkning lever i Dar-es-Salaam by.

Distrikter
Dar-es-Salaam er inddelt i tre administrative distrikter: Kinondoni, Ilala og Temeke.

Referenser

Tanzanias regioner
Toronto Stock Exchange

Toronto Stock Exchange (TSX, tidligere TSE) er den største børs i Canada, den tredjestørste i Nordamerika og verdens 7. største efter markedsværdi. TSX har base i Canada's største by, Toronto og er ejet og drevet af et datterselskab til TMX Group. Toronto Stock Exchange er verdensledende inden for mine-, olie- og gassektoren.

Historie 

Toronto Stock Exchange stammer primært fra Association of Brokers, en koncern skabt af forretningmænd fra Toronto 26. juli 1852. Ingen officielle dokumenter fra koncernens handler findes i dag. 25. oktober 1861, samledes 24 mænd i Masonic Hall for officielt at grundlægge Toronto Stock Exchange. Børsen blevt formelt indarbejdet af Legislative Assembly of Ontario i 1878.

TSX voksede støt i størrelse og omsætning. I 1914 blev børsen lukket midlertidigt ned i tre måneder grundet frygt for finaciel panik op til 1. verdenskrig. I 1934 blev Toronto Stock Exchange sammelagt med hovedkonkurrenten Standard Stock and Mining Exchange. Navnet Toronto Stock Exchange fortsatte som navn. I 1977 introducerede TSX et Computerassisteret handelssystemstem.

23. april 1997 lukkede TSX's trading floor, for i stedet at gå over til udelukkede elektronisk handel.

Noterede selskaber 

I November 2010 havde Toronto Stock Exchange 1.498 noterede selskaber med en samlet markedsværdi på $2.106 mia.

Alle Canada's fem store banker er børsnoterede på TSX. Det gælder CIBC, Bank of Montreal, Bank of Nova Scotia, Royal Bank of Canada og Toronto-Dominion Bank. 

Børsen er den primære for flere energiselskaber Cameco Corporation, Canadian Natural Resources, Canadian Oil Sands Trust, EnCana Corporation, Husky Energy, Imperial Oil and Nexen alle i top 40 blandt de børsnoterede selskaber på TSX.

Referencer

Eksterne henvisninger 

Officielle hjemmeside
TSX history 
The Exchange Tower on Emporis.com

Finansielle servicevirksomheder fra Canada
Stock Exchange
Børser
NYSE Euronext

NYSE Euronext, Inc. (tidligere NYSE Group, Inc. og Euronext N.V.) er en europæisk-amerikansk virksomhed der driver flere børser, mest notabel er New York Stock Exchange (NYSE), Euronext og NYSE Arca (tidligere kendt som ArcaEx).

NYSE overtog Archipelago Holdings 7. marts, 2006 for US $ 10 mia. og NYSE Group blev skabt. 4. april 2007 blev NYSE Group sammenlagt med Euronext og verdens første multinationale og største børs blev skabt.

Lokationer 
Betydelige NYSE Euronext lokationer er:
 Amsterdam, Holland — Amsterdam Stock Exchange
 Paris, Frankrig — Euronext Paris, europæisk hovedsæde
 Lissabon, Portugal — Euronext Lisbon
 London, Storbritannien — Euronext.liffe
 Chicago, Illinois, USA — NYSE Arca (tidligere Archipelago)
 New York, USA — New York Stock Exchange, Hovedsæde
 New York, USA — American Stock Exchange 
 San Francisco, Californien, USA — NYSE Arca (tidligere Pacific Exchange)
 Belfast, Nordirland — del af NYSE Euronext Technologies (tidligere Wombat Financial Software)
 Bruxelles, Belgien — Euronext Brussels

NYSE Euronext ejer også 20 % af Doha Securities Market.

Referencer

Eksterne henvisninger 
 Nyse Euronext
 "NYSE stock soars 25 per cent after it goes public for first time in 214 years", CBC News, 2006-03-08

Etableret i 2006
Virksomheder i New York City
Virksomheder i Paris
Nasdaq, Inc.

NASDAQ OMX Group, Inc. (NDAQ) er et amerikansk aktieselskab der ejer og driver NASDAQ-børsen og otte europæiske børser i Armenien, de nordiske lande og de baltiske lande under mærket NASDAQ OMX. Virksomhedens hovedsæde ligger i New York City.

Historie 
2. oktober 2007 købte NASDAQ Boston Stock Exchange. 7. november 2007 underskrev NASDAQ en aftale om at købe Philadelphia Stock Exchange.

OMXkøbet 
25. maj 2007 underskrev NASDAQ en aftale om at købe det svensk-finske OMX der styrer syv skandinaviske og baltiske børser for USD 3,7 mia. (her i blandt Københavns Fondsbørs) 27. februar 2008 blev opkøbet afsluttet og NASDAQ OMX Group var en realitet.

Referencer

Eksterne henvisninger 
 Official website
 NASDAQ OMX Group to Complete Acquisition of The Philadelphia Stock Exchange
 NASDAQ OMX Group Completes Acquisition of Boston Stock Exchange

Etableret i 1971
 
Virksomheder i New York City
Abdurrahim El-Keib

Abdurrahim Khaled Abdulhafiz El-Keib (, også stavet som Abdel Rahim AlKeeb og Abdul Raheem Al-Keeb; født 1950 i Sabratha, Libyen, død 21. april 2020) var en libysk ingeniør og politiker, der i en perioden fra 2011 til 2012 fungerede som landets midlertidige premierminister, han er udnævnt af Det libyske overgangsråd.

Referencer

Eksterne henvisninger 

Libyens premierministre
Politikere fra Libyen
Arild Haugen

Arild Hulk Haugen (født 30. december 1985 i Sirdal) er en norsk strongman og bokser. I dag lever han i Sandnes, Rogaland.

Haugen, har en højde på 189 cm, og havde en vægt på ca. 140 kg i 2010.

Han vandt Norges Stærkeste Mand i 2007 og 2008. I 2009 nedtrappede han sit fokus på strongmankarrieren og valgte boksning som ny sportsgren. I december 2009 debuterede Haugen i bokseringen med en sejr på knockout efter 45 sekunder. Han slog letteren Pavel Dolgovs, ud med en lige venstre.

I 2010 meddelte han at han ville satse mere på strongman.

Den 2. marts 2011 opdaterede Haugen sin hjemmeside med en besked om, at han ikke længere ville fokusere på konkurrencetræning, og at han hellere ville tilbringe tid med sin kæreste og venner.

Løft som Arild Haugen har udført:
 400 kg + i markløft
 400 kg + i knæbøjning
 250 kg + i bænkpress
 wsm steinserien på 16 sekunder (verdensrekord)
 185 kg apollonsaxle

Meritter 
 2003 – Sandnes Sterkeste U-21 (2.-plads)
 2004 – Jærens Sterkeste Mann (5.-plads)
 2004 – Norges Sterkeste Mann u-21 (1.-plads)
 2005 – Showlifting Open Int (2.-plads)
 2005 – Power Show (4.-plads)
 2005 – Mountain Giant (1.-plads)
 2005 – Norwegian International (3.-plads)
 2006 – Worlds Strongest Man (14.-plads)
 2006 – Super Series, Moskva (5.-plads)
 2006 – World Strongman Cup, Minsk (5.-plads)
 2006 – Norges Sterkeste Mann (2.-plads)
 2006 – Showlifting Open Int. (1.-plads)
 2007 – Showlifting Open Int. (1.-plads)
 2007 – Norges Sterkeste Mann (1.-plads)
 2008 – Norges Sterkeste Mann (1.-plads)
 2008 – Viking Power Challenge (1.plass)
 2008 – Worlds Strongest Man (8.-plads)
 2009 – Norges Sterkeste Mann (2.-plads)

Kilder

Eksterne henvisninger 
 
 Arild Haugens hjemmeside  

Personer fra Sirdal
Boksere fra Norge
Havarikommissionen for Civil Luftfart og Jernbane

Havarikommissionen for Civil Luftfart og Jernbane, ofte også upræcist bare omtalt som Havarikommissionen, er en fast bemandet havarikommission under Transportministeriet, der undersøger havarier og hændelser på luftfartsområdet i Danmark, Grønland og Færøerne samt ulykker og hændelser på jernbaneområdet i Danmark. Kommissionen kan også deltage i udenlandske undersøgelser, hvis danske passagerer eller et dansk registreret fly eller tog er involveret i ulykken.

Kommissionens placerer ikke skyld eller ansvar, men skal gennem uvildige undersøgelser komme med anbefalinger (rekommandationer) udelukkende for at forebygge havarier og ulykker i fremtiden. Anbefalinger gives til relevante myndigheder, som i Danmark typisk er Trafikstyrelsen. Inden for luftfart gives de også til European Aviation Safety Agency (EASA), som på visse områder varetager en fælles europæisk myndighedsrolle. Indenfor jernbaneområdet samarbejder kommissionen med European Rail Agency (ERA).

Kommissionens opgaver om undersøgelse af havarier og ulykker er fastlagt i "Lov om luftfart" og "Jernbaneloven". I 2022 var budgettet på 14,1 mio kr.

Se også 
 Flyulykker i Danmark
 Jernbaneulykker

Referencer

Eksterne henvisninger 
 Officiel hjemmeside 
 Lov om luftfart (Lovbekendtgørelse nr. 1149 af 13/10/2017)
 Lov om jernbane (Lov nr. 686 af 27/05/2015)

Trafikmyndigheder og -organisationer
Jernbanesikkerhed
Luftfart i Danmark
Danske myndigheder
Mælkebøttebarn

Mælkebøttebørn betegner børn, der er vokset op i belastende og risikofyldte miljøer og mere generelt  omsorgssvigtede børn.

Navnet mælkebøttebarn, som er lånt fra det norske løvetandsbarn, bygger på denne plantes evne til at vokse og blomstre under selv meget vanskelige vilkår til at spire igennem asfalt. Det er et billede på den ukuelighed og modstandskraft, som psykologien kalder resiliens.

Se også 
Mønsterbryder

Referencer 
Information.dk
Socialarv.dk
Familierelationer
Socialt udsathed
Social ulighed
Socialt miljø